राजा रानी उसी मता प्यार करदे हे, इक्को इक्क जे ही। अत्त लाड़-प्यार बी ञ्याणें गी चौड़ करी दिन्दा ऐ। राजकुमारी इयां गै चौड़ होई गेई। ओ ब्याहने जोग होई गई पर ओ कुसै गी गंड़ी गै नईं ही बनदी, सारें च नुक्स पांदी। एदी सूरत-मूरत छैल नईं। ए बिल्कुल बुद्धू ऐ। अस बड़े बड्डे राजे आं। एदी रियासत कक्ख गै नईं। माऊ-बब्बै इक कोला इक राजकुमार अपने कोला चंगा तुप्पेआ पर उसी कोई पसिंद नईं आया। राजा हारी उट्टियै बेई गेआ। करै ते के करै।